Drömprinsen – filmen om Em

Drömprinsen – filmen om Em er en svensk ungdomsfilm fra 1996 skrevet og regissert av Ella Lemhagen. Filmen er Lemhagens debutfilm som regissør og er basert på hennes egen kortfilm 13-årsdagen som hun hadde laget noen år før.

Filmen ble nominert til to priser under den svenske Guldbagge-utdelingen i 1996: beste regi (Ella Lemhagen) og beste foto (Anders Bohman). Den ble nominert til nordisk Amanda under Amandaprisen 1996.

Handling 
Emilie bor sammen med familien sin, i et rekkehus på Solskensvägen. En kveld er det pølse-grilling i hagen deres, og Persson-familien er på besøk. Emilie blir umiddelbart forelsket i Pelle Persson. Så oppdager noen at det brenner i lekehuset til Emilie, og alle gjestene skynder seg dit. Emilie får øye på noen som flyktet fra området, men lekehuset kan ikke reddes. En av Emilies venninner, Ida, forsvinner plutselig kort tid senere. Men sykkelen hennes blir funnet i en liten bekk.

Til tross for sin unge alder klarer Emilie å komme seg inn på et dansested. Der drikker hun en øl, og møter den mye eldre Dan. Han arbeider som støvsuger-selger, og viser stor interesse for Emilie. Samtidig har Emilies mor et forhold til faren til Pelle Persson: Roland. Men Emilies far er mer opptatt av hjemmebrent-apparatet i garasjen deres.

Skuespillere 
 Jenny Lindroth – Emilie «Em»
 Pia Johansson – Gerd
 Tomas Norström – Larsa
 Sandra Nilsson – Sofi
 Fredrik Beckman – Pelle
 Claes Ljungmark – Roland
 Barbro Larsson – Margareta
 Niclas Olund – Jakob
 Ramses del Hierro Ericstam – Benjamin
 Figge Norling – Dan
 Anna-Tea Schönmeyr – Ida
 Benitha Karlsson – Kisa
 Nina Woodford – Lise

Referanser

Eksterne lenker 
 

Svenske dramafilmer
Ungdomsfilmer fra USA
Filmer fra 1996